**ORDENANÇA REGULADORA DE LES FESTES DEL VERGER**

És voluntat de l'Ajuntament del Verger promoure aquest Reglament amb la finalitat de continuar amb la tradició de les nostres festes, per aconseguir una major participació popular i protagonisme en la programació y desenvolupament de les festes.

També s’estima oportú regular els drets i deures de totes les persones, comissions, penyes, quadrilles d’amics, entitats i en general tots els agents socials que en el seu conjunt fan possible la celebració de les diferents festes.

Amb l'elaboració d'esta normativa es pretén regular la formació i composició del Consell Fester, així com de la Comissió de Festes del Verger, als fins de garantir la representativitat en l’entitat de tots els ciutadans que desitgen col·laborar en l'organització de les mateixes.

Així mateix, s'establixen uns línies bàsiques d'actuació en relació amb les diferents festes que se celebren en el nostre municipi, a fi d'assegurar la seua pervivència, sense que els costos econòmics de l'organització festiva constituïsquen un obstacle per al desenvolupament de les mateixes, establint-se com prioritaris els actes de caràcter tradicional, la desaparició dels quals del programa festiu suposaria una minva de les tradicions Vergerines.

També es vol incidir en la regulació de les diferents barres i events que es fan al poble, per tal de minimitzar l’impacte ambiental dels residus i les externalitats negatives que es puguen produir.

La competència per a l'aprovació d'esta Ordenança es deriva de les previsions que fa l'article 4t i l'article 22, d) de la Llei 7/85, de 2 d'abril, reguladora de les Bases de Règim Local.

ARTICLE 1. Consell Fester

El Consell Fester és l’òrgan que aglutina a totes i tots els participants en les festes del Verger. El Consell Fester vetllarà per la continuïtat de les tradicions populars, conservant els costums dels nostres majors i introduint les innovacions que procedisquen, garantint la integració, en la celebració de les Festes, de tota la població del Verger.

El Consell Fester té la consideració de Consell de Participació de caràcter sectorial, sent per tant un òrgan municipal complementari

**ARTICLE 2.**

La seu de la Consell serà aquella dependència municipal que la Regidoria de Festes assenyale en funció de les activitats que exercisquen, nombre de participants i totes aquelles circumstàncies que hagen de ser tingudes en compte.

L'Ajuntament facilitarà el suport de personal i material que puga ser necessari atenent a les seues disponibilitats.

ARTICLE 3.

El Consell Fester s'integrarà de la forma següent:

A) El/la Regidor/a Delegat/da de Festes.

B) El/la President/a del Consell Moro i Cristià o en qui delegue.

C) El/la President/a de la Comissió de Festes o en qui delegue, a més d'un representant de cada una de les Festes Populars del municipi.

D) Un/a representant de la Comissió de Bous.

E) Un/a representant de cada associació musical del poble.

F) Un/a representant de les confraries que participen de la festa.

G) Un/a Secretari/a.

H) Suplents; en els casos d'absència o malaltia seran triat/s suplent/s aquell/s que designe per escrit per a cada ocasió que siga necessària el membre a suplir.

**ARTICLE 4.**

Són òrgans Consell Fester:

A) El/la President/a, que serà el/la Regidor/a Delegat/da de Festes, sotmetrà les qüestions objecte de debat a deliberació.

B) L'Assemblea, constituïda per la resta de membres de la Consell Fester, debatrà les qüestions sotmeses a la seua consideració.

C) Un/a Secretari/a. Serà Secretari nat el que ho siga de l'Ajuntament; no obstant podrà ser substituït per un treballador/a de l’Ajuntament designat/da per la Regidoria de Festes

**ARTICLE 5.**

Les atribucions del Consell Fester són:

A) Donar el vistiplau a totes aquelles qüestions que suposen innovacions en el

desenvolupament de les festes tradicionals.

B) Col·laborar al millor desenvolupament de les festes.

C) Difondre entre els grups a què representen els acords adoptats.

D) Debatre els supòsits d'inexistència de Comissió.

E) Mediar en les possibles divergències que sorgisquen en el desenvolupament de les Festes.

F) Altres que per analogia amb les anteriors puga correspondre-li.

**ARTICLE 6.**

El Consell Fester es reunirà amb caràcter ordinari dos vegades a l'any i amb caràcter extraordinari tantes vegades com la Regidoria de Festes ho crega convenient, o a sol·licitud dels membres de la Junta. Amb caràcter previ a la reunió es remetrà amb suficient antelació la convocatòria amb l'ordre del dia corresponent.

De les reunions del Consell Fester s'alçarà una acta.

**ARTICLE 7. Comissió de Festes.**

La Comissió de Festes la integrarà:

A) Un nombre de persones indeterminat, integrat per les festeres i festers, que seran les persones que complisquen 23 anys en l’any en curs de les festes.

B) Un nombre de persones indeterminat, integrat per les festeres i festers majors, que seran les persones o agrupacions interessades en ser festers i festeres majors, que sense reunir el desitgen participar en les mateixes, o persones que siguen aportades pels festers joves. Serà recomanable que, amb el pas del temps, s’establisca una edat concreta, que haurà de determinar-se per costum.

C) el President/a o representant dels festers.

D) Secretari/a.

E) Tresorer

Els càrrecs seran triats per consens. De no aconseguir-se el mateix s'adoptarà per majoria dels vots dels presents.

Les xiquetes i xiquets que en l’any en curs complisquen 7 anys podran participar com a festeretes i festerets infantils, amb l’autorització i supervisió del pare, mare o tutor legal.

Així mateix, la Comissió de Festes tindrà personalitat jurídica com a associació a fi de tindre major seguretat jurídica, així com per a poder obtindre subvencions oficials o obrir legalment un compte bancari.

**ARTICLE 8. Festeres i festers.**

La Regidoria de festes farà una crida a totes les persones en edat de ser festeres i festers, i d'acord amb les dades existents en el padró municipal, se'ls remetrà una invitació a principis del mes de maig per tal de participar en la Comissió de Festes. També s’admetran propostes en cas que els pares dels festers majors i/o infantils vulguen formar part de la comissió

Igualment es remetrà la invitació a xiquets/es de 7 anys per a participar en les festes. Els veïns/es que desitgen participar en la Comissió de Festes com a festers i festeres hauran d'inscriure's com a tals en la Regidoria de Festes de l'Ajuntament en els terminis que anualment es determinen a través del mateix departament per mitjà d'escrit en el que constarà nom: cognoms, adreça, telèfon i e-mail.

Una vegada inscrits, la Regidoria de Festes efectuarà una reunió de tots i totes.

ells i procedirà a la inscripció de la Comissió de Festes la constitució de la qual, com a acte formal, serà a l’acabament de la processó de la Mare de Déu del Roser el dia 16 d’agost. El/la President/a serà triat per la Comissió en un termini no superior als 30 dies.

La Comissió de Festes es dissoldrà als dos mesos de la finalització de les festes, prèvia elaboració d'un balanç econòmic i organitzatiu que es farà públic en la pàgina web de l'Ajuntament.

El mandat dels membres de la Comissió de Festes serà anual i provisional durant els dos mesos següents a la finalització de les festes, fins a la constitució de la nova Comissió, sense perjuí de la renovació, durant eixe període, de les vacants que es produïsquen. Els membres de la Comissió de Festes han d'assistir a les reunions de la mateixa, i participar activament en els grups de treball que es creen, i els events que siguen necessaris.

Per tal d’augmentar la participació de totes i tots en la comissió, no es podrà formar part d’una nova comissió fins passat 5 anys a comptar des de l’últim dia de les festes on s’ha participat.

**ARTICLE 9.**

Són competències del President/a de la Comissió de Festes:

A) Representar a la Comissió de Festes davant de la Consell Fester, Ajuntament i davant dels veïns i la resta d'organismes a efectes de gestió. A estos efectes es podrà fer acompanyar d'algun membre de la Comissió si ho creu convenient.

B) Exercir aquelles funcions pròpies del President d'un òrgan col·legiat dirigint els debats i dirimint les votacions, si és el cas, amb el vot de qualitat.

C) Dirigir i controlar els treballs que es realitzen.

D) Responsabilitzar-se del desenvolupament del programa de Festes, prenent aquelles decisions necessàries per a l'execució del mateix respectant els límits pressupostaris i les directrius de la Regidoria de Festes.

E) Presentar materialment a l'Ajuntament la proposta de programa de Festes elaborat per la Comissió, per al debat i aprovació per la Regidoria de Festes.

F) Crear comissions de treball (econòmiques, espectacles, actes religiosos, etc).

**ARTICLE 10.**

Les atribucions de la Comissió de Festes són:

A) Assessorar el President/a de la Comissió de Festes en tot allò que este sotmeta a la seua consideració.

B) Idear i elaborar el programa de festes, junt amb la Regidoria de Festes.

C) Proposar al President/a totes aquelles qüestions que consideren d'interés per al bon desenvolupament de les Festes.

D) Així mateix, hauran de participar activament en les comissions de treball creades i vetlar per l'execució dels programes festius que resulten aprovats definitivament.

E) Organitzar i supervisar els diferents actes de festes on calga el seu suport.

F) Altres, que el/la President/a tinga a bé encomanar i que estiguen en l'àmbit de les seues atribucions.

G) participar de tots els events que tradicionalment realitze la Comissió de festes per recaptar diners.

**ARTICLE 11.**

Les atribucions del Secretari/a són:

A) Assistir al President/a en les tasques administratives.

B) Altres que se li encomanen.

**ARTICLE 12.**

Les atribucions del tresorer/a són:

A) Preparar un estat resum de la situació dels ingressos a mesura que vagen produint-se.

B) Donar comptes periòdicament dels estat d’ingressos i despeses a la Regidoria de Festes.

C) vetllar per l’assignació eficient de fons i la transparència en la gestió de la Comissió.

**ARTICLE 13. Regidoria de Festes.**

Les atribucions de la regidoria de festes, a banda de les delegades i les atribuides per la llei, són:

A) Coordinació i direcció del Consell Fester.

B) Traslladar a la Comissió les propostes arreplegades pel Departament de Festes.

C) Assessorar a la Comissió.

D) Procurar facilitar les distintes necessitats que en matèria d'infraestructures i seguretat corresponen a l'Ajuntament i que venen derivades de les activitats que se celebren amb motiu de les festes en funció de la disponibilitat de l'Ajuntament.

E) El/la Regidor/a de Festes és el representant de l'Ajuntament davant les diferents entitats festeres.

**ARTICLE 14.**

Del programa de Festes.

La iniciativa del Programa de Festes la tindrà la Comissió de Festes junt amb el/la o President/a i el/la Regidor/a de Festes.

A este programa se li acompanyarà una relació detallada de despeses que impliquen els actes programats.

Formaran part de tal programa els actes referits a la celebració religiosa de les festes, així com aquelles tradicions més consolidades en les mateixes, incloent una oferta variada d'actes destinats als distints sectors poblacionals.

S'inclouran el citat programa tant les activitats organitzades per la Comissió de Festes com les del Consell Moro i Cristià, i la Comissió de Bous.

Les activitats programades cessaran a les 4,00 hores, excepte les començades en divendres, dissabtes i vespres de festius que excepcionalment podran allargar.se fins les 5,00 hores.

Es prohibeix en via pública, la venda de begudes alcohòliques, a excepció de llocs degudament autoritzats dins del període de festes.

**ARTICLE 15.**

Amb motiu de mantindre viva la tradició, s'establix com a indumentària oficial per a assistir a la generalitat dels actes festius celebrats amb ocasió de les festes, el trage de gala i de llaurador/a, complint amb el protocol annex a aquesta ordenança. Respecte de la processó, la Comissió assistirà preferentment de gala, sent de lliure elecció de la mateixa la “teja i mantilla”.

Les bandes de les festeres seran les tradicionals amb la quatribarrada de fons i l’escut municipal del Verger, amb la indicació de cada any. Les galetes igualment hauran de portar l’escut del Verger i l’any.

Respecte dels festers i festeres infantils s'establix igualment com a indumentària oficial la que designen els pares i mares dels mateixos.

**ARTICLE 16.**

Els recursos econòmics de la Comissió s'abastiran:

A)De les subvencions oficials i/o particulars.

B) Dels ingressos obtinguts a través de la loteria o llibre de festes, barres i altres activitats.

C) De les donacions,

D) D'altres ingressos que puguen obtindre com per exemple la realització d'actes lúdic- culturals, als fins de la qual la Comissió haurà de sol·licitar la pertinent autorització per a la celebració de la mateixa, a l'Ajuntament amb 30 dies d'antelació, el qual, prèvia ponderació prou raonada dels interessos en joc, concedirà o denegarà l'esmentada autorització.

Els beneficis obtinguts es destinaran exclusivament a sufragar les despeses derivades de l'execució material del programa festiu, i altres despeses de protocol de les festeres i festers, sense que en cap cas càpia el seu repartiment entre els membres de la Comissió amb interés lucratiu.

Els diners sobrant es destinaran, a elecció dels membres de la Comissió ixent, bé a la celebració de les Festes de l'any següent, o bé a la realització de millores en l'entorn de celebració de la mateixa, amb l'autorització prèvia municipal.

**ARTICLE 17. Festes d’agost.**

La Celebració de les Festes tindrà lloc des del 9 al 16 d’agost i es consideraran dies festius locals, els ratificats en la sessió de l’Ajuntament en el Plenari que determine els dies de Festes Populars. A continuació es duran a terme els actes dels bous al carrer.

Atesa la coincidència de la celebració de les festes populars i Moros i Cristians, des de la Regidoria de Festes s'arbitraran els mecanismes oportuns per a la coordinació de les mateixes. És per això que, qualsevol acte organitzat tant per la Comissió de festes com pel Consell Moro i Cristià que incidisca en el desenvolupament habitual de les Festes, haurà de ser comunicat amb anticipació suficient a la Regidoria de Festes.

**ARTICLE 18. Seus Festeres.**

Per tal de poder regular els anomenats “locals de penyes”, “kabiles”, “portelles”, o espais lúdics i festius de les diferents penyes o agrupacions festeres, caldrà que aquestes complixquen les següents condicions:

A) Per poder obrir un “local de penya”, aquest haurà d’inscriure’s en un registre on s’indicarà una sèrie de dades per localitzar l’espai i els seus responsables. Aquest es sol·licitarà almenys 20 dies abans del començament de la festa.

B) El permís d’obertura d’un “local de penya” no suposa la concessió d’una llicència d’activitat de tipus comercial, sinó que es considera com un punt de reunió i oci per a gaudir millor de la festa per als propis constituents de la penya.

C) Queden exclosos de la seua activitat el servei de begudes alcohòliques a menors, així com la venta a tercers amb finalitat de lucre.

Hauran de complir-se les següents mesures de seguretat:

A) El local haurà de reunir les condicions mínimes de seguretat e higiene. Deuran tindre W.C., sostre, llum i aigua.

B) No hauran de tenir materials inflamables.

C) La cabuda màxima serà d’una persona per metre quadrat.

D) Les portes e eixides hauran de mantenir-se lliures de qualsevol obstacle.

E) La falta d’inscripció en el registre, així com l' incompliment de les condicions de seguretat e higiene a les que es refereix l’apartat precedent, donarà lloc al tancament i precinte del casal de penya.

F) Qualsevol activitat en la via pública haurà de tenir la corresponent autorització municipal i desenvolupar-se segons les condicions indicades en la mateixa.

G) Els components d’una penya hauran de tenir netes les immediacions del local, a mes tardar a les 08:00 hores.

H) Amb relació a la música, per raons de civisme i convivència social exigeixen que qualsevol activitat en casal, penyes, o kàbiles, respecte el calendari festiu, cessarà qualsevol activitat molesta a partir de les 2:00 hores entre setmana i a partir de les 4:00 les nits de divendres, dissabte i vespres de festius; així mateix haurà de cessar aquesta activitat entre les 15:00 i les 17:00. Per idèntic motiu, haurà de respectar-se el màxim de decibel·lis de so permesos en la normativa contra la contaminació acústica i en l’ordenança municipal.

Fora d’aquests horaris, no es podrà tenir cap aparell de música, instruments, etc. que no siga la conversa normal entre persones. La Policia Local del municipi queda facultada, a qualsevol hora, i davant les queixes reiterades de molèsties, per a retirar o clausurar provisionalment els aparells de producció de la fons sonora, així com per a establir el volum adequat a fer servir per dits aparells musicals en cada kàbila.

I) Els responsables legals de la penya tindran com a mínim 18 anys i tindran la responsabilitat de que es complisca aquesta normativa, per a la qual cosa tant els components de la penya com el registre de penyes tindran un llistat amb el nom i cognoms, adreça i telèfon de contacte de les persones responsables. La Policia Local i els Serveis Tècnics Municipals queden facultats per a realitzar les oportunes revisions de las kàbiles i locals emplenant la corresponent fitxa de dades dels usuaris i condicions del lloc, podent clausurar provisionalment, qualsevol local que no reunisca les condicions mínimes de salubritat i seguretat.

J) Els “locals de penya”, s’inauguraran el dia fixat en el programa de festes. Qualsevol casal que siga motiu de queixes per part del veïnat abans d’esta data, s’exposa al tancament durant el període de festes.

K) De l’incompliment d’aquesta normativa seran responsables els propietaris de l´immoble, sinó existeix contracte d’arrendament. En cas d’existir, la responsabilitat recaurà sobre l’arrendatari, i subsidiàriament, sobre l’arrendador.

L) La Policia Local del municipi aplicarà la resta de normativa de caràcter general per tal de garantir l’ordre públic i la seguretat ciutadana.

Respecte de les seus festeres abans esmentades, caldrà ajustar-se igualment al que disposa el Decret 28/2011, de 18 de març, del Consell pel qual s'aprova el Reglament pel qual es regulen les condicions i tipologia de les seus festeres tradicionals ubicades en els municipis de la Comunitat Valenciana.

Quant a l'horari d'obertura i tancament de les activitats, s’actuarà conforme al que disposa l'Orde 13/2011, de 22 de desembre, de la Conselleria de Governació, per la qual es regulen els horaris d'espectacles públics, activitats recreatives i establiments públics, per a l'any 2012, l'article 6 de la qual assenyala : ”Les festes populars o patronals, incloses en l'apartat 4.3 del catàleg de l'annex de la Llei 14/2010, de 3 de desembre, de la Generalitat, tindran l'horari que fixe l'ajuntament del municipi en el terme del qual se celebren, en atenció a les circumstàncies concurrents, procurant, en tot cas, compatibilitzar el seu exercici amb l'aplicació de les normes vigents en matèria de contaminació acústica.”

Tot això a fi de protegir la salut dels ciutadans i millorar la qualitat del medi ambient conforme al que disposa la Llei 7/2002 de Protecció contra la Contaminació Acústica.

**ARTICLE 19.**

Quant a l'adquisició i ús de la pólvora amb destí al tir d'arcabusseria, amb motiu de les festes de Moros i Cristians, haurà de presentar el Consell Moro i Cristià davant de l'Ajuntament la documentació assenyalada en la ITC número 18 del nou Reglament d'articles pirotècnics i cartutxeria aprovat per R.D. 563/2010, de 7 de maig, amb la finalitat de tramitar la corresponent autorització davant de Subdelegació de Govern d'Alacant.

**ARTICLE 20. Festes d’octubre.**

Les festes d’octubres es celebraran el cap de setmana més proper al 12 d’octubre.

Respecte de l’organització, la Comissió de Festes d’octubre serà l’encarregada de dur a terme les festes d’octubre, anant a benefici de la mateixa, que s’organitzarà de la mateixa manera que la comissió de festes i amb els mateixos criteris. En el cas d'inexistència de Comissió serà la Consell Fester la que valore la situació.

Els festers i festeres d’octubre es triaran a proposta de la comissió anterior. D’igual, aquell grup de persones interessades en ser festeres i festers ho comunicaran a la Regidoria de Festes per tal d’afegir-se al llistar per a propers anys.

Seran proposats oficialment a la fi de la processó de la mare de Déu del Roser d’octubre.

**ARTICLE 21**.

El mig any de festes i el de Moros i Cristians estaran organitzats per la comissió de festes i el Consell Moro i Cristià respectivament. Les dates de les mateixes hauran de ser consensuades i autoritzades per la Regidoria de Festes.

**ARTICLE 22. Impacte Ambiental de les festes.**

Totes aquelles comissions i agrupacions que facen barres i actes al llarg de l’any i en especial les de festes, hauran de deixar-se nets aquells espais que utilitzen. A més, serà preceptiu reciclar tot el residu que generen els mateixos. L’ajuntament posarà a disposició de la organització contenidors vairat per poder dur a terme esta tasca.

**ARTICLE 23.**

Per tal de fomentar unes festes més netes i reduir els residus produïts durant la celebració d´aquestes durant tot l´any, será de compliment obligatori la utilització dels gots reutilitzables en aquelles begudes que hagen de ser consumides en l´espai públic en qualsevol festa organitzada per qualsevol comissió, quintos, associació o empresa.

Són gots reutilitzables aquells que són d´un material que garantitze la durabilitat del mateix més enllà de l´esdeveniment de torn i que contribuisquen així a la minimització dels residus. Serà l´Ajuntament qui pose a disposició de la Comissió de Festes els gots reutilitzables. Una vegada subministrats, tindran l’obligació de retornar la mateixa quantitat de gots que s’hagen endut, per tal que queden a disposició d’altres organitzacions.

LAjuntament del Verger fomentarà lús de gots reutilitzables per a endur entre els bars i restaurants.

Sempre i que els consumidors aporten un got reutilitzable podran ser servits amb ell, no quedant obligats a la compra del got de festes.

Queda totalment prohibit servir beguda en gots que no siguen reutilitzables per a consum en la via pública.

**ARTICLE 24. Disposicions comuns**

Autoritzacions administratives: Respecte d'actes que suposen utilització especial de la via pública, hauran de sol·licitar autorització davant de l'autoritat municipal amb un mes d'antelació a la data d'ocupació.

Cada Comissió haurà de subscriure una pòlissa d'assegurança de responsabilitat civil, que cobrisca els danys a tercers i a béns de titularitat municipal pels actes que es realitzen amb ocasió de les festes.

La Regidoria de Festes podrà convocar anualment un concurs, en el que podran participar la totalitat de Comissions, que premiarà la inclusió en la programació festiva d'aquelles activitats que suposen la recuperació de les tradicions populars del Verger.

S’haurà de tindre en compte la normativa vigent en matèria de protecció d’animals si es tracta d’actes o activitats en què s’utilitzen. Queda totalment prohibit la pràctica del “bou embolat” i espectacles de similar naturalesa que provoquen sofriment a l’animal.

**ARTICLE 25. Règim disciplinari.**

L’incompliment dels preceptes del present reglament i altres normes o instruccions dictades per l’Alcaldia o Regidor/a de Festes o altres òrgans municipals duran aparellades les corresponents sancions, tipificades com a infraccions. Als efectes del present Reglament es tipifiquen amb caràcter general les següents conductes o actuacions:

1. Lleus, que suposaran una sanció fins a 200 euros:

A) No tenir autorització d’ocupació pública o no ajustar-se a l’autorització rebuda.

B) Falta de neteja en l’espai públic en el programa autoritzat o incompliment del punt g de l’article 18 del present reglament.

C) Incompliment d’horaris previstos en el programa autoritzat o previst en aquest reglament.

2.- Greus, que suposaran una sanció de 201 euros fins a 800 euros, i en cas de “locals de penya”, a més a més, tancament i precinte del casal:

A) Incompliment de les condicions de l’activitat sol·licitada així com de les especificacions de la seua autorització.

B) Reiteració en la falta de neteja almenys amb tres ocasions.

C) Reiteració en l’incompliment d’horaris previstos en aquest reglament almenys en tres ocasions.

D) La transmissió a l’exterior de la càbila de nivells sonors superiors als màxims permesos i/o causant molèsties al veïnat o incompliment de l’horari de so.

E) L’emmagatzematge de materials inflamables i articles de pirotècnia.

F) La no utilització de gots reutilitzables per part d’aquells que tenen l’obligació de servir les begudes en ells.

G)La comissió reiterada durant el mateix any de 3 infraccions lleus.

3. Molt greus, que suposaran una sanció de 801 euros fins a 3000 euros.

A)Les alteracions de l´ordre que pertorben el normal desenvolupament dels actes festius, espectacles organitzats o que puguen produir situacions de risc per al públic o participants.

B)La comissió reiterada durant el mateix any de 3 infraccions greus.

**DISPOSICIÓ TRANSITÒRIA.**

En allò no previst en el present reglament serà d’aplicació supletòria:

- Llei 7/1985 de Bases de Règim Local.

- Reial Decret Legislatiu 781/1986, text refós de les disposicions legals vigents en

Règim Local.

-Reial Decret 2586/1986, que aprova el Reglament d’organització Funcionament i

Règim Jurídic de les entitats locals.

- Llei 39/2015, del Procediment Administratiu Comú.

-La resta de normativa reguladora de la seguretat ciutadana i de la circulació del tràfic.

**DISPOSICIÓ FINAL**

Aquest Reglament entrarà en vigor després de la seua publicació en el Butlletí Oficial

de la Província una vegada passat el termini de 15 dies, previst en l’article 65.2 de la

Llei 7/1985, de Bases de Règim Local

La qual cosa es publica per a coneixement general.

Facultar al Sr. Alcalde-President per a subscriure i firmar qualsevol classe de

documents relacionats amb aquest assumpte